钦定古今图书集成/历象汇编/历法典/第106卷 > 《新法历书四》 > 图
## 钦定古今图书集成/历象汇编/历法典/第106卷 > 《新法历书四》 > 图

论黄道〈凡十条〉

黄道亦大圈也两交于赤道两交之间最远于赤道者二十三度有奇

黄道之两极去赤道两极亦二十三度有奇与二道相离最远之数同也如上图甲至丙为黄赤二道相离最远之二十三度

《有奇》，则庚至戊，亦黄赤二极相离之二十三度有奇
也；

黄道分数，其四象限三百六十度，与赤道同。又十二
分之为宫，二十四分之为节气，七十二分之为候，与
赤道异。十二宫曰元枵、娵訾、降娄、大梁、实沈、鹑首、鹑
火、鹑尾、寿星、大火、析木、星纪。后历家从便命之曰子
亥戌酉申未午巳辰卯寅丑。

节气曰“冬至、小寒、大寒、立春、雨水、惊蛰、春分、清明、谷
雨、立夏、小满、芒种、夏至、小暑、大暑、立秋、处暑、白露、秋
分、寒露、霜降、立冬、小雪、大雪，每一节分为三候，节气
中以二至二分为主。”

黄赤道交处为春、秋分，相离最远为冬、夏至。

黄道，左右各八度，以定月五星出入之道，名为《月五
星道》。〈又名六曜道下文通用〉诸曜出入于黄道度，多寡不同，最
远者八度也，又总名为“黄道带。”〈古法左右各六度〉
如左图平分二十四气者，为“黄道带。”甲至乙广八度，
丁戊己庚为赤道圈，辛壬癸为夏至圈，子丑寅为冬
至圈，丙则地心也